|  |
| --- |
|  |
| **Gulbenes novada pašvaldības interešu un neformālās izglītības programmu izvērtēšanas komisija** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401Tālrunis 64497710, e-pasts: dome@gulbene.lv |

**Gulbenes novada pašvaldības interešu un neformālās izglītības programmu izvērtēšanas komisijas sēdes protokols**

**2024.gada 5.marts Nr.1**

**Sēde sasaukta:** 2024.gada 27.februārī plkst.11.22

**Sēde atklāta:** 2024.gada 5.martā pulksten 14.00

**Sēdi vada:** Gulbenes novada pašvaldības interešu un neformālās izglītības programmu izvērtēšanas komisijas priekšsēdētājs Lauris Šķenders;

**Sēdi protokolē:** Komisijas sekretāreIveta Šolina;

**Sēdē piedalās:** Komisijas locekļi: Dace Kablukova, Laima Priedeslaipa, Gunita Zvirgzdiņa, Aivars Circens

**Sēdē nepiedalās:** Nav

**DARBA KĀRTĪBA:**

1. Gulbenes novada bibliotēkas iesniegumi par atļauju izsniegšanu neformālās izglītības programmām
2. Jaunais neformālās izglītības programmu konkurss no pašvaldības

**1.**

**Gulbenes novada bibliotēkas iesniegumi par atļauju izsniegšanu neformālās izglītības programmām**

ZIŅO: Lauris Šķenders

Komisijas priekšsēdētājs informē Komisijas locekļus, ka 2024.gada 19.februārī saņemti Gulbenes novada bibliotēkas iesniegumi, ar kuriem tiek lūgts izsniegt atļaujas neformālās izglītības programmām “Bibliotekārā darba pamatzināšanas” 32 stundu apjomā, “E-pakalpojumu un e-komercijas iespējas” 4 stundu apjomā, “Elektroniskie resursi un informācijas meklēšana” 4 stundu apjomā, “Radi savu dzimtas stāstu” 12 stundu apjomā, “Datora un interneta lietošanas prasmes I” 16 stundu apjomā un “Datora un interneta lietošanas prasmes II” 22 stundu apjomā

Pamatojoties uz Ministru kabineta 2023.gada 13.jūlija noteikumu Nr.395 “Kārtība, kādā tiek izsniegtas atļaujas neformālās izglītības programmas īstenošanai” otro daļu, komisija ir pārliecinājusies, ka ir iesniegta visa nepieciešamā informācija.

Komisijas locekļi izskata un izvērtē iesniegtos dokumentus.

 Pamatojoties uz Ministru kabineta 2023.gada 13.jūlija noteikumu Nr.395 “Kārtība, kādā tiek izsniegtas atļaujas neformālās izglītības programmas īstenošanai” 8.punktu, kas nosaka, ka pašvaldība izvērtē iesniegtos dokumentus un pieņem lēmumu par atļaujas izsniegšanu vai atteikumu izsniegt atļauju, komisijas locekļi atklāti balsojot: PAR - 5 (L.Šķenders, D.Kablukova, L.Priedeslaipa, G.Zvirgzdiņa, A.Circens); PRET – nav; ATTURAS – nav, komisija NOLEMJ:

1. IZSNIEGT Gulbenes novada bibliotēkai, reģistrācijas numurs 90010215273, atļaujas neformālās izglītības programmām „“Bibliotekārā darba pamatzināšanas”, “E-pakalpojumu un e-komercijas iespējas”, “Elektroniskie resursi un informācijas meklēšana”, “Radi savu dzimtas stāstu”, “Datora un interneta lietošanas prasmes I” un “Datora un interneta lietošanas prasmes II”.
2. INFORMĒT Gulbenes novada bibliotēku par komisijas pieņemto lēmumu.
3. UZDOT Komisijas sekretārei:
	1. sagatavot atļaujas izsniegšanai;
	2. nodrošināt atļauju reģistrēšanu izsniegto atļauju reģistrā.

**2.**

**Jaunais neformālās izglītības programmu konkurss no pašvaldības**

ZIŅO: Lauris Šķenders

 Lai varētu izsludināt Gulbenes novada pašvaldības neformālās izglītības programmu līdzfinansēšanas konkursu, nepieciešams pārskatīt tā nolikumu. Komisija vienojas vēlreiz sanākt kopā 2024.gada 11.martā plkst.13.00

Sēde slēgta 2024.gada 5.martā plkst.14.30

Komisijas priekšsēdētājs L.Šķenders

Komisijas sekretāre I.Šolina